എന്തതിശയമേ.. വാങ്ങാന് ജനം ക്യൂ, പ്രതിസന്ധിയിലും അമ്ബരപ്പിച്ച് മാരുതിയുടെ കച്ചവടം! 2021 ഓഗസ്റ്റില് മൊത്തം വില്പ്പനയില് അഞ്ച് ശതമാനം വര്ധനവ് രേഖപ്പെടുത്തി രാജ്യത്തെ ഏറ്റവും വലിയ കാര് നിര്മാതാക്കളായ മാരുതി സുസുക്കി ഇന്ത്യ ലിമിറ്റഡ് എംഎസ്ഐഎല്. 1,30,699 യൂണിറ്റുകളാണ് കമ്ബനി ഓഗസ്റ്റ് മാസം മാരുതി സുസുക്കി രാജ്യത്ത് വിറ്റഴിച്ചതെന്ന് റഷ് ലൈന് റിപ്പോര്ട്ട് ചെയ്യുന്നു. കൊവിഡ് പ്രതിസന്ധിക്കിടയിലും ഇലക്ട്രോണിക് ഘടകങ്ങളുടെ കുറവ് നേരിടുന്ന ഘട്ടത്തിലുമുളള കമ്ബനിയുടെ ഈ മുന്നേറ്റം വാഹനലോകം ഉള്പ്പെടെയുള്ള വ്യവസായ രംഗത്തെ ആകെ അമ്ബരപ്പിച്ചതായാണ് റിപ്പോര്ട്ടുകള്. കഴിഞ്ഞ വര്ഷം ഇതേ മാസം 1,24,624 യൂണിറ്റുകള് വിറ്റതായി മാരുതി സുസുക്കി ഇന്ത്യ എംഎസ്ഐഎല് പ്രസ്താവനയില് പറഞ്ഞു. മൊത്തം ആഭ്യന്തര വില്പ്പന 1,10,080 യൂണിറ്റാണ്. കഴിഞ്ഞ വര്ഷം ഇതേ മാസം ഇത് 1,16,704 യൂണിറ്റായിരുന്നു. ആറ് ശതമാനം ഇടിവാണ് ആഭ്യന്തര വില്പ്പനയില് കമ്ബനിക്കുണ്ടായത്. വാഹന കയറ്റുമതിയിലും മാരുതി സുസുക്കി വലിയ മുന്നേറ്റം നടത്തി. ഈ വര്ഷം ഓഗസ്റ്റില് കയറ്റുമതി 20,619 യൂണിറ്റായിരുന്നു. കഴിഞ്ഞ വര്ഷം ഇത് 7,920 യൂണിറ്റായിരുന്നു. ആള്ട്ടോ, എസ്പ്രെസോ എന്നിവ ഉള്പ്പെടുന്ന മിനി കാറുകളുടെ വില്പ്പന 20,461 യൂണിറ്റാണ്. കഴിഞ്ഞ വര്ഷം ഇതേ മാസത്തില് ഇത് 19,709 യൂണിറ്റായിരുന്നു. എന്നാല്, വാഗണ് ആര്, സ്വിഫ്റ്റ്, സെലെറിയോ, ഇഗ്നിസ്, ബലാനോ, ഡിസയര് ടൂര്എസ് എന്നിവയുള്പ്പെടെയുള്ള കോംപാക്റ്റ് കാറുകളുടെ വില്പ്പന കഴിഞ്ഞ മാസം 45,577 യൂണിറ്റായി കുറഞ്ഞു. 2020 ഓഗസ്റ്റില് ഇത് 61,956 യൂണിറ്റായിരുന്നു. മിഡ്സൈസ് സെഡാന് സിയാസ് 2,146 യൂണിറ്റ് വില്പ്പന നടത്തി, കഴിഞ്ഞ വര്ഷം ഇത് 1,223 യൂണിറ്റായിരുന്നു. എര്ട്ടിഗ, എസ്ക്രോസ്, വിറ്റാര ബ്രെസ്സ, എക്സ്എല് 6, ജിപ്സി എന്നിവ ഉള്പ്പെടുന്ന യൂട്ടിലിറ്റി വെഹിക്കിള്സ് വില്പ്പന 24,337 യൂണിറ്റാണ്. കഴിഞ്ഞ വര്ഷം ഇതേ മാസം ഇത് 21,030 യൂണിറ്റായിരുന്നു. ലൈറ്റ് കൊമേഴ്സ്യല് വാഹനമായ സൂപ്പര് കാരിയുടെ വില്പ്പന 2,588 യൂണിറ്റാണ്. 2020 ഓഗസ്റ്റില് ഇത് 2,292 യൂണിറ്റായിരുന്നു. ഇലക്ട്രോണിക് ഘടകങ്ങളുടെ കുറവ് 2021 ഓഗസ്റ്റില് കമ്ബനിയുടെ വില്പ്പന അളവിനെ ബാധിച്ചു. പ്രതികൂല ആഘാതം പരിമിതപ്പെടുത്താന് കമ്ബനി സാധ്യമായ എല്ലാ നടപടികളും സ്വീകരിച്ചതായും കമ്ബനി പ്രസ്താവനയില് പറയുന്നു. എന്നാല്, ഈ പ്രതിസന്ധികള്ക്കിടയിലും മാരുതിയുടേത് മികച്ച പ്രകടനമായാണ് ഈ രംഗത്തെ വിദഗ്ധര് വിലയിരുത്തുന്നത് എന്നാണ് റിപ്പോര്ട്ടുകള്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona